უკრაინელმა ოლიგარქმა დუმილი დაარღვია
წლის განმავლობაში მან არაერთხელ მოუწოდა უკრაინის ერთიანობისკენ, თუმცა ბოლოს რინატ ახმატოვმა სეპარატისტების ქმედებას დონბასის "გენოციდი" უწოდა.
ისინი, დონეცკის ხედში გამორჩეული, ფოლადით და მარმარილოთი აშენებული, ოფისის ბრწყინვალე მაღალი შენობიდან, სადილის შესვენების დროს დემონსტრაციის ჩასატარებლად გამოვიდნენ. ეს, საკმაოდ კარგად ჩაცმული პოლიტიკური აქტივისტები, უკრაინის უმდიდრესი ადამიანის, რინატ ახმეტოვის მაღალი დონის თანამშრომლები არიან. ამას წინათ, მან თავის 300 ათას თანამშრომელს, რეგიონში გაზრდილი პრო-რუსული სეპარატისტული მოძრაობის წინააღმდეგ, ყოველდღე, შუადღის შემდეგ, დემონსტრაციების გამართვისკენ მოუწოდა. თავდაპირველად, ადგილობრივი აჯანყების შესახებ ახმეტოვი დუმილს ინარჩუნებდა, მაგრამ ორშაბათს გაკეთებულ განცხადებაში მან თქვა, რომ შიშში ცხოვრებამ ხალხი დაღალა და სეპარატისტების ქმედებას, დონბასის რეგიონის „გენოციდი" უწოდა. კრიტიკოსებმა თქვეს, რომ ახმეტოვი ახლა იმიტომ ჩაერია, რომ აჯანყებამ მის ბიზნეს ინტერსებზე ზემოქმედება დაიწყო. აჯანყებულებმა ამასწინათ საწარმოო რკინიგზის ხაზები ჩაიგდეს ხელში და ნათელი გახდა, რომ აღმოსავლეთ უკრაინის გამოყოფის შემთხვევაში, მას ძალიან ცოტა ქვეყანა ცნობს, რაც იმას ნიშნავს, რომ ექსპორტის სასიცოცხლო ბაზრები ევროპაშიც და სხვაგანაც დაიკეტება. ახმეტოვის თანამშრომელმა ელენა დიმიტროვამ თქვა, რომ გამოყოფა ეკონომიკური უბედურების ტოლფასი იქნება. იქვე ახლოს, პრო-რუსული სეპარატისტები, რომელთაგან ზოგიერთს ხელკეტები და ჩაქუჩები ჰქონდათ, დემონსტრაციის მხარდასაჭერად, ხმოვანი სიგნალის მიმცემი ავტომანქანების შეჩერებას შეეცადნენ. პოლიცია დაბნეულად გამოიყურებოდა, ალბათ დარწმუნებული არ იყო თუ ვინ უნდა დაეპატიმრებინა. პოლიციის უმოქმედობამ ზოგიერთი დემონსტრანტის გულისწყრომა გამოიწვია. ლევი, რომელიც ახმეტოვის ოფისში მუშაობს, ირწმუნებოდა, რომ პროტესტზე გამოსვლა მისთვის არავის უბრძანებია. მოგვიანებით, რეგიონის დაკავებული ადმინისტრაციული შენობიდან, სეპარატისტებმა ახმეტოვს დონეცკიდან წასვლისკენ მოუწოდეს. მათ ახლა ახმეტოვის საწინააღმდეგო დემონსტრაცია დაგეგმეს.